กรุงศรีฯไม่สนค่าครองชีพสูงยึดเกณฑ์เดิม
ค่าครองชีพเพิ่มไร้ผล &#8220;กรุงศรี ออโต้&#8221; ไม่สนนำมาเป็นปัจจัยลบอนุมัติสินเชื่อยึดเกณฑ์เดิม
15 พ.ค. 2555

ค่าครองชีพเพิ่มไร้ผล “กรุงศรี ออโต้” ไม่สนนำมาเป็นปัจจัยลบอนุมัติสินเชื่อยึดเกณฑ์เดิม 
นายไพโรจน์ ชื่นครุฑ กรรมการผู้จัดการใหญ่ บริษัท อยุธยา แคปปิตอล ออโต้ลีส หรือกรุงศรี ออโต้ เปิดเผยว่า บริษัทยังคงใช้เกณฑ์การพิจารณาอนุมัติสินเชื่อเช่าซื้อรถยนต์ตามเกณฑ์ปกติเหมือนเดิม ไม่ได้มีความเข้มงวดเพิ่มขึ้นแต่อย่างใด แม้จะมีปัจจัยลบที่ลูกค้าต้องมีภาระเรื่องค่าใช้จ่ายและส่งผลต่อค่าครองชีพเพิ่มขึ้นก็ตาม เนื่องจากมองว่ายังมีปัจจัยบวกที่มากกว่าปัจจัยลบ อัตราดอกเบี้ยที่ทรงตัว นโยบายกระตุ้นเศรษฐกิจจากรัฐบาล การขึ้นค่าจ้างขั้นต่ำ 300 บาทที่เริ่มมีผลบังคับใช้ ซึ่งต่างส่งผลดีเพิ่มกำลังซื้อให้ลูกค้า
สำหรับภาวะแข่งขันตลาดในช่วงนี้ สินเชื่อประเภทนี้ อย่างสินเชื่อ “กรุงศรี คาร์ ฟอร์ แคช” ได้รับการตอบรับจากลูกค้าเป็นอย่างดี ซึ่งลูกค้าเก่าที่มีประวัติชำระหนี้นี้ ก็จะได้วงเงินสินเชื่อสูงถึง 150% ของราคารถ และได้แคมเปญพิเศษ ขณะที่ลูกค้าใหม่ก็จะได้วงเงินสินเชื่อสูงถึง 100% ของราคารถ และรับอายุรถนานถึง 15 ปี ดอกเบี้ยเริ่มต้นที่ 3% แต่โดยเฉลี่ยลูกค้าจะขอวงเงินสินเชื่อแค่ 80% ของราคารถเท่านั้น ซึ่งบริษัทก็เตรียมออกแคมเปญพิเศษ “ฮีโร่ คาร์ ฟอร์ แคช” ออกมากระตุ้นตลาด